text: Kvinde var fastklemt efter biluheld 
  25 marts 2018 kl. 17.21
  Ægtepar fra Sjælland involveret i sammenstød ved Hejnsvig. 
  Et ældre ægtepars søndagstur endte brat i eftermiddag, da to biler kørte sammen i krydset Kirkevej/Ribe Landevej ved Hejnsvig. En 69-årig kvinde blev fastklemt ved sammenstødet og blev bragt til en undersøgelse på skadestuen.
  Ifølge Sydøstjyllands Politi er situationen ikke livstruende for kvinden. Både hendes mand og den 58-årige mand fra Holsted, som førte den anden bil, er uskadte.KLIK og se mere tv på localeyes.dk
  Politiets vagtchef oplyser, at sammenstødet skete, fordi ægteparret havde overtrådt den ubetingede vigepligt.
  